EkBass/fiwiki-20250220-pages-articles huggingface dataset:
Elena Kampouris

Elena Kampouris (s. 16. syyskuuta 1997, New York, New York) on yhdysvaltalainen näyttelijä. Hänet tunnetaan rooleistaan ​​Allison Dossina vuoden 2014 draamassa Men, Women & Children, Maya Deckerina NBC:n draamasarjassa American Odyssey, Paris Millerinä vuoden 2016 romanttisessa komediassa Kreikkalainen naimakauppa 2 ja Juliet Sykesinä vuoden 2017 draamassa Before I Fall. Vuonna 2016 Kampouris teki Broadway-debyyttinsä Les Liaisons Dangereuses -näytelmässä Cécile Volangesina. Tällä hetkellä Kampouris näyttelee Chloe Sampsonin roolia Netflixin supersankarisarjassa Jupiter's Legacy. ==Nuoruus== Kampouris syntyi New Yorkissa Ivey Barryn, muotikuvittajan ja -suunnittelijan, ja Alexander Kampourisin tyttärenä, jotka omistaa boutique-viiniliikkeen Basking Ridgessä, New Jerseyssä. Hänen isänsä on kreikkalainen, Kassoksen saarelta, ja hänen äitinsä on amerikkalainen, syntyperältään englanti ja ranskalainen. Kampouriksella on yksi vanhempi veli, Emmanuel. Hän varttui Bridgewater Townshipissa, New Jerseyssä ja kävi Gill St. Bernard's Schoolia, vaikka hän jätti koulun ja häntä ohjattiin lukion viimeisinä vuosina. ==Ura== Vuonna 2012 Kampouris teki näyttelijädebyyttinsä pienellä Constance Girl -roolilla yhdessä jaksossa CW:n teini-draamasarjassa Gossip Girl. Hän seurasi tätä Nickelodeonin televisiokomediaelokuvassa Jinxed (2013), jossa hän näytteli Ivy Murraya. Samana vuonna Kampouris teki elokuvadebyyttinsä draamassa Labor Day näytellen nuorta Rachel McCannina. Joulukuussa 2013 hän teki sopimuksen William Morris Endeavour -kykytoimiston kanssa. Vuonna 2014 Kampouris näytteli Allison Dossia komedia-draamaelokuvassa Men, Women & Children. Myöhemmin hän esitti Alexiaa komedia-draamaelokuvassa The Cobbler. Vuonna 2015 hän näytteli NBC:n trillerisarjassa American Odyssey Maya Deckeriä, Peter Facinellin hahmon tytärtä. Sarja peruttiin yhden kauden jälkeen. Kampouriksella oli sivurooli romanttisessa komediaelokuvassa Kreikkalainen naimakauppa 2. Vuonna 2016 hän teki Broadway-debyyttinsä Les Liaisons Dangereuses -tuotannossa. Kampouris näytteli sivuroolia Cécile Volangesissa, varakkaassa ja naiivissa teinissä. Seuraavana vuonna hänellä oli sivurooli Juliet Sykesinä draamaelokuvassa Before I Fall. Helmikuun 11. päivänä 2019 ilmoitettiin, että Kampouris valittiin Chloe Sampsoniksi Netflixin supersankarisarjaan Jupiter's Legacy. Luokka:Elävät henkilöt Luokka:Vuonna 1997 syntyneet Luokka:Yhdysvaltalaiset näyttelijät
Svend Erik Hovmand

Svend Erik Hovmand (s. 8. joulukuuta 1945 Sakskøbing) on tanskalainen Venstre- puolueen poliitikko. Hän on istunut kansankäräjillä vuosina 1975–2007 ja toiminut Tanskan energiaministerinä 1986–1988, asuntoministerinä 1990–1993 ja veroministerinä 2001–2004. ==Lähteet== ==Aiheesta muualla== * Svend Erik Hovmand Tanskan kansankäräjien verkkosivuilla Luokka:Tanskan ministerit Luokka:Vuonna 1945 syntyneet Luokka:Elävät henkilöt
Ranskan ympäriajo 2022

Ranskan ympäriajo 2022 oli järjestyksessään 109. Ranskan ympäriajo. Se alkoi 1. heinäkuuta Kööpenhaminasta Tanskasta ja päättyi 24. heinäkuuta Pariisiin. Kilpailun kolme ensimmäistä etappia ajettiin Tanskassa. Kilpailun voitti tanskalainen Jonas Vingegaard joukkueenaan Team Jumbo-Visma. Hän voitti myös mäkikirikilpailun. Kilpailussa toiseksi sijoittui slovenialainen Tadej Pogačar (UAE Team Emirates) 2m ja 43s kärjestä. Pogačar voitti myös nuorten kilpailun. Kolmanneksi tuli brittiläinen Geraint Thomas (Ineos Grenadiers) 7m 22s kärjestä. Pistekirikilpailun voitti belgialainen Wout van Aert (Team Jumbo- Visma). == Etapit == == Kokonaiskilpailu == == Joukkueet == ==Lähteet== ==Aiheesta muualla== 2022 Luokka:Pyöräilykausi 2022
David Popovici

David Popovici (s. 15. syyskuuta 2004 Bukarest) on romanialainen vapaauinnin olympiavoittaja ja kaksinkertainen maailmanmestari. Hän edustaa CSA Steaua Bucurestia. Popovici saavutti Euroopan nuorten olympiafestivaaleilla 2019 kultaa 100 metrin vapaauinnissa sekä hopeaa 50 ja 200 metrin vapaauinneissa. Hän sijoittui 2021 Budapestin EM-kilpailuissa 100 metrin vapaauinnissa kuudenneksi. Saman kesän nuorten EM-kilpailuissa hän saavutti kultaa 50, 100 ja 200 metrin vapaauinneissa sekä hopeaa 4 × 100 metrin vapaauintiviestissä. Tokion olympialaisissa hän sijoittui 200 metrin vapaauinnissa neljänneksi ja 100 metrin vapaauinnissa seitsemänneksi. Hän voitti 200 metrin vapaauinnin lyhyen radan Euroopan-mestaruuden Kazanissa 2021 ajalla 1.42,12. Popovici voitti Budapestissa 2022 maailmanmestaruuden 100 metrin vapaauinnissa ajalla 47,58. Välierissä hän oli uinut nuorten maailmanennätyksen 47,13. Hän voitti kultaa myös 200 metrin vapaauinnissa nuorten maailmanennätysajalla 1.43,21. Kaksi viikkoa myöhemmin hän saavutti kotimaassaan järjestetyissä nuorten EM- kilpailuissa kultaa 50, 100 ja 200 metrin vapaauinnissa ja 4 × 100 metrin vapaauintiviestissä sekä hopeaa sekajoukkueiden 4 × 100 metrin vapaauintiviestissä. Saman kesän Rooman EM-kilpailuissa hän ui 100 metrin vapaauinnin välierissä Euroopan ennätyksen 46,98. Loppukilpailussa hän voitti kultaa maailmanennätysajalla 46,86. Hän voitti Euroopan-mestaruuden myös 200 metrin vapaauinnissa ajalla 1.42,97 ja sijoittui neljänneksi 400 metrin vapaauinnissa. Popovici saavutti Perussa järjestetyissä nuorten MM- kilpailuissa 2022 kultaa 100 ja 200 metrin vapaauinnissa sekä 4 × 100 metrin vapaauintiviestissä. Lisäksi hän sai hopeaa sekajoukkueiden 4 × 100 metrin vapaauintiviestissä. Saman vuoden Melbournen lyhyen radan MM-kilpailuissa hän saavutti hopeaa 200 metrin vapaauinnissa ajalla 1.40,79. 100 metrin vapaauinnissa hän oli neljäs nuorten maailmanennätysajalla 45,64. Fukuokan MM- kilpailuissa 2023 hän sijoittui neljänneksi 200 metrin ja kuudenneksi 100 metrin vapaauinnissa. Otopenin lyhyen radan EM-kilpailuissa 2023 hän saavutti pronssia 100 metrin vapaauinnissa ja oli neljäs 200 metrin vapaauinnissa. Hän voitti 100 ja 200 metrin vapaauinnin pitkän radan Euroopan-mestaruuden Belgradissa 2024 ajoilla 46,88 ja 1.43,13. Popovici voitti Pariisin olympialaisissa 2024 kultaa 200 metrin vapaauinnissa ajalla 1.44,72, millä hän oli 0,02 sekuntia Matt Richardsia ja 0,07 sekuntia Luke Hobsonia nopeampi. Hän saavutti pronssia 100 metrin vapaauinnissa 0,01 sekuntia hopeamitalisti Kyle Chalmersille hävinneenä mutta saman verran Nándor Némethiä edellä. == Lähteet == Luokka:Romanialaiset uimarit Luokka:Romanialaiset olympiavoittajat Luokka:Vuonna 2004 syntyneet Luokka:Elävät henkilöt
Essex Junction

Essex Junction on kaupunki Yhdysvalloissa Vermontin osavaltiossa. Sen väkiluku oli 10 590 vuonna 2020. Kaupunki sijaitsee Chittendenin piirikunnassa. Essex Junction sai kaupunkioikeudet 1. heinäkuuta 2022. == Väestö == Vuonna 2020 Essex Junctionin 10 590 asukkaasta valkoisia oli 82,3 %, aasialaisia 10,2 % ja mustia 1,2 %. 15,2 % asukkaista puhui kotonaan jotain muuta kieltä kuin englantia ja 15,4 % asukkaista oli syntynyt ulkomailla. == Lähteet == == Aiheesta muualla == Luokka:Vermontin kaupungit
Karnaphuli

Karnaphuli () on itäisessä Bangladeshissa virtaava joki, joka saa alkunsa Intian puolelta ja on merkittävä huolimatta Gangesista ja Brahmaputrasta, jotka ovat tunnetumpia. Bangladeshin toiseksi suurin kaupunki Chittagong on Karnaphulin varrella. Joki laskee Bengalinlahteen, ja satamien kautta on yhteys Intian valtamereen. Joen varteen on rakennettu paperitehtaita jo ennen Pakistanin hajoamista 1950.luvullahttps://en.banglapedia.org/index.php?title=Karnafuli_Paper_Mills. Jokeen liittyvä vuonna 1963 valmistunut Kaptain pato tuottaa vesivoimaa, mutta aiheutti rakennusvaiheessa 40 tuhannen ihmisen pakenemisen kotoaan. == Lähteet == Luokka:Bangladeshin joet Luokka:Intian joet
Darktable

Darktable on avoimen lähdekoodin kuvankäsittelyohjelma. Ohjelma on suunniteltu työnkulkusovellukseksi, joka voi toimia valokuvausstudion ytimessä. Ohjelmalla voidaan käsitellä digitaalikameroiden raakakuvamuotoja (RAW) ja muita tiedostomuotoja. Ohjelma tukee tuhoamatonta muokkausta: alkuperäisiä kuvia ei koskaan muokata. Ohjelmassa on tuki grafiikkaprosessorien hyödyntämiseen OpenCL-kielellä. Ohjelma tukee eri väriprofiileja. Ohjelma on saatavilla BSD, Linux, macOS, Solaris ja Windows alustoille. == Lähteet == == Aiheesta muualla == * Getting Started with Darktable, the Open Source Alternative to Lightroom Luokka:Kuvankäsittelyohjelmat Luokka:Linux-ohjelmat Luokka:MacOS-ohjelmat Luokka:Windows-ohjelmat
Pehmeä tieteiskirjallisuus

Pehmeä tieteiskirjallisuus (pehmeä scifi) on tieteiskirjallisuuden tyyppi, jota pidetään vastakohtana kovalle tieteiskirjallisuudelle. Termit eivät ole kovin selkeitä ja kontrasti on joskus epälooginen. ”Pehmeällä” viitataan pehmeisiin tieteisiin kuten antropologia, taloustiede, kielitiede, psykologia ja sosiologia, joissa ei tarvita juurikaan teknisiä laitteita. Tieteiskirjallisuuden uuden aallon kokeellisuudesta katosi kaikkein avantgardeimmat osat 1970-luvun loppuun mennessä, mutta siihen mennessä pehmeän tieteiskirjallisuuden alalaji oli laajentunut merkittävästi. == Lähteet == Luokka:Science fictionin lajit
Justin Ress

Justin Ress (s. 3. elokuuta 1997) on yhdysvaltalainen selkäuinnin maailmanmestari Ress sijoittui 50 metrin selkäuinnissa kuudenneksi Budapestin MM-kilpailuissa 2017. Hän saavutti saman vuoden Taipein universiadeissa kultaa 100 metrin selkäuinnissa sekä 4 × 100 metrin vapaa- ja sekauintiviesteissä. Lisäksi hän sai hopeaa 50 metrin selkäuinnissa. Napolin universiadeissa 2019 hän saavutti kultaa 50 metrin selkäuinnissa ja 4 × 100 metrin sekauintiviestissä sekä pronssia 100 metrin selkäuinnissa. Ress voitti Budapestissa 2022 maailmanmestaruuden 50 metrin selkäuinnissa ajalla 24,12 ja 4 × 100 metrin vapaauintiviestissä. Fukuokan MM-kilpailuissa hän saavutti kultaa 4 × 100 metrin vapaauintiviestissä ja hopeaa 50 metrin selkäuinnissa. Ressin 50 metrin altaan ennätys 50 metrin selkäuinnissa on 23,92 (Greensboro 2022), 100 metrin selkäuinnissa 52,73 (Greensboro 2022) ja 100 metrin vapaauinnissa 48,14 (Indianapolis 2023) sekä 25 metrin altaan ennätys 50 metrin selkäuinnissa 23,02 (Eindhoven 2021), 100 metrin selkäuinnissa 50,38 (Napoli 2021) ja 100 metrin vapaauinnissa 45,70 (Eindhoven 2021). == Lähteet == Luokka:Yhdysvaltalaiset uimarit Luokka:Vuonna 1997 syntyneet Luokka:Elävät henkilöt
Honda CRF 450 Rally

Honda CRF 450 Rally on Hondan valmistama erämaamoottoripyörä, jolla on voitettu Dakar-ralli kahdesti ja kerran erämaarallin maailmanmestaruus. Pyörällä on ajettu kilpaa vuodesta 2013 lähtien.Machine: Honda CRF450 RALLY hondaracingcorporation.com Viitattu 3.7.2022 ==Historia== Honda palasi takaisin Dakar-ralliin pariin vuonna 2013 Team HRC -tehdastallina. Tuolloin parhaasta tuloksesta vastasi Hélder Rodrigues, joka ajoi kilpailun seitsemänneksi. Myöhemmin samana vuonna Paulo Gonçalves onnistui ajamaan erämaarallin maailmanmestariksi. Rodrigues onnistui parantamaan seuraavan vuoden Dakar-rallista tulosta ajamalla viidenneksi. Vuoden 2015 Dakar-rallissa Paulo Gonçalves onnistui ajamaan kilpailussa toiseksi. Dakar-ralli siirtyi Etelä-Amerikasta Saudi-Arabiaan 2020, jossa Ricky Brabec onnistui ottamaan pyörämallin ensimmäisen Dakar-rallin voiton. Samalla hänestä tuli ensimmäinen yhdysvaltalainen voittaja ja ensimmäinen Hondalla voittanut kuljettaja sitten Gilles Lalayn vuonna 1989. Brabec voitti rallin aikana yhden erikoiskokeen, joka tuli kuudennella erikoiskokeella. Hän johti rallia kolmannesta erikoiskokeesta lähtien ennen toiseksi tullutta Pablo Quintanillaa.2020 Dakar Rally: How Ricky Brabec and Honda won the race for America cnet.com 31.1.2020 Viitattu 3.7.2022 ==Dakar voitot== Vuosi Kuljettaja 2020 Ricky Brabec 2021 Kevin Benavides ==Maailmanmestaruus== Vuosi Kuljettaja 2013 Paulo Gonçalves ==Lähteet== Luokka:Honda-moottoripyörät Luokka:Erämaarallimoottoripyörät
Villin lännen show

Villin lännen show () oli 1800-luvun lopulta 1900-luvun alkupuolelle suosittu esitys, joka kuvaili tuolloin jo katoavan villin lännen kulttuuria esityksen kautta. Erityisen tunnetuksi tuli Buffalo Billin esitys, jonka yksi merkkihenkilöistä oli lakota-päällikkö Istuva Härkä (Tathánka Íyotake). Villin lännen esityksiä pidettiin Yhdysvalloissa ja niitä vieraili myös Euroopassa. ==Tyyli== Villin lännen show’t esittelivät katoavaa villin lännen kulttuuria. Tyypilliseen esitykseen kuuluivat intiaanit, jotka maalattuina ja sulkapäähineisiin pukeutuneina huutaen iskivät uudisraivaajien vankkurikaravaaneille tai taloille. Intiaanien hyökkäykset olivat oleellinen osa villin lännen rajaseudun "villiyttä". Villin lännen esitykset loivat intiaanien stereotyypin, joka myöhemmin vahvistui edelleen etenkin villin lännen elokuvien kautta. Intiaaneille työ esityksissä oli toisaalta miellyttävää, sillä esityksissä he saivat edelleen harjoittaa vanhoja tapojaan, kuten ratsastusta ja ammuntaa. Toisaalta esitysten mukana matkustaminen oli raskasta, ja intiaanien oli näyteltävä sterotyyppistä käsitystä intiaaneista. Jotkin villin lännen esityksissä näytelleet intiaanit, kuten Luther Standing Bear, saivat myöhemmin töitä villin lännen aiheisissa Hollywood-elokuvissa. ==Esityksiä== Ehkä tunnetuin villin lännen esitys oli William F. Codyn eli Buffalo Billin perustama esitys, joka alkoi vuonna 1883. Buffalo Billin esitys kiersi ympäri Yhdysvaltoja ja vieraili myös ulkomailla. Esitys pidettiin esimerkiksi kuningatar Viktorialle Isossa-Britanniassa ja se vieraili myös Ruotsin Tukholmassa. Esityksen vetonaula oli vuodesta 1885 lakota-päällikkö Istuva Härkä (Tathánka Íyotake), joka oli tullut tunnetuksi Little Bighornin taistelussa George Armstrong Custerin tappajana. Esityksissä Istuvan Härän tehtävänä oli vain ratsastaa pitkin areenaa. Buffalo Billin esitykseen liitettiin myös Wounded Kneen verilöylyssä vuonna 1891 vangiksi otetut 25 lakotajohtajaa. Buffalo Billin show sai pelkästään Yhdysvalloissa lähes 20 miljoonaa katsojaa. Buffalo Billin esitysten suosio poiki myös muita yrittäjiä, kuten William Frank Carver (tohtori Carver), Texas Jack, Pawnee Bill ja Arizona John. Carver oli aloittanut uransa Buffalo Billin kumppanina, mutta hän aloitti myöhemmin oman esityksensä. Carverin esitys matkusti eri puolilla Eurooppaa ja heinä-elokuussa 1890 myös Venäjällä. Venäjän esitysten yhteydessä show vieraili lyhyesti myös Suomen Helsingissä, jossa yhden näytöksen isännöi Hesperian ravintolan ja tivolin omistaja Frithiof Forsström. Texas Jackin esitys vieraili Helsingissä, Turussa, Vaasassa ja Viipurissa osana Madiganin sirkusta vuonna 1897. ==Lähteet== Luokka:Villi länsi Luokka:Teatterin alalajit
Kiertäväputkinen konetuliase

Kiertäväputkinen konetuliase käyttää Gatling-tyyppistä keskusakselin ympäri kiertävää useamman piipun yhdistelmää, jotka ulkoisella voimanlähteellä keskusakselin ympäri pyöriessään vuorollaan lataantuvat yhteisestä patruunan syöttölaitteesta, laukeavat laukaisukohtaan tullessaan ja poistavat hylsyn. Mekanismi on alkujaan ollut käsikampi, myöhemmin tyypillisesti sähkömoottori, vaikkakin sisäisesti kaasutoimisia (Grjazev-Šipunov GŠ-6-23) malleja on myös kehitetty. Konetuliaseen tulinopeutta ja sarjatulen kokonaiskestoa rajoittaa tyypillisesti piipun liiallinen lämpeneminen käytössä. Kiertäväputkinen konetuliase mahdollistaa yksipiippuista huomattavasti suuremman tulinopeuden, koska aseen tulinopeus jakautuu useammalle piipulle. == Kiertäväputkisia konekivääreitä == * Gatling * M134 Minigun * XM214 == Kiertäväputkisia konetykkejä == * GAU-8 Avenger * GAU-12 Equalizer * M61 Vulcan == Lähteet == Luokka:Kiertäväputkiset
Pilarikataja

Pilarikataja (Juniperus communis f. suecica) on sypressikasveihin kuuluvan kotikatajan eli katajan muoto. Se kasvaa 3–7 metriä korkeaksi puuksi tai pensaaksi, jonka latvus on kapea ja oksien haarat pystykasvuisia. Pilarikatajaa esiintyy myös luontaisena Etelä-Suomessa. Pilarikatajasta on jalostettu lajike 'Arnold' eli pikkupilarikataja, joka kasvaa enintään kaksimetriseksi. Lajike 'Norrback' on erittäin talvenkestävä. == Lähteet == Luokka:Katajat
Vierasvenesatama

thumb|Korpoströmin vierasvenesatama. Vierasvenesatama tai lyhyemmin vierassatama on venesatama, jossa huviveneilijät voivat pysähtyä päiväretkellä tai muutamaksi yöksi. Venesatamien luokittelutyöryhmä määritteli 1990-luvulla, että vierassatamassa on tilaa vähintään 10 veneelle - pienempiä paikkoja esimerkiksi kaupan yhteydessä kutsutaan käyntisatamiksi. Vierasvenesatamassa myydään polttoainetta ja elintarvikkeita, sieltä voi ottaa juomavettä ja käyttää jätehuoltoa, vessaa ja peseytymistiloja. Suomessa on palkittu vuoden vierasvenesatama vuodesta 1987. Palkinnolla innostetaan venesatamia kehittämään palvelujaan. Nykyisin palkittavas satama valitaan Suomen Messusäätiön ja Suomen Purjehdus ja Veneily ry:n järjestämässä äänestyksessä. == Lähteet == == Aiheesta muualla == * https://www.vierassatamat.fi/fi Luokka:Venesatamat
Richard Jordan Gatling

Richard Jordan Gatling (12. syyskuuta 1818 – 26. helmikuuta 1903) oli yhdysvaltalainen keksijä. Hänet tunnetaan parhaiten Gatling-konetuliaseen keksimisestä, jota pidetään historian ensimmäisenä onnistuneena konetuliaseena. == Lähteet == Luokka:Yhdysvaltalaiset keksijät Luokka:Vuonna 1818 syntyneet Luokka:Vuonna 1903 kuolleet
Landström

Landström on seuraavien henkilöiden sukunimi: *Björn Landström (1917–2002), suomalainen taiteilija, kirjailija, graafikko, kuvittaja ja tutkija *Eeles Landström (1932–2022), suomalainen yleisurheilija ja kansanedustaja *Elin Landström (s. 1992), ruotsalainen jalkapalloilija *Olof Landström (s. 1943), suomalaissyntyinen ruotsalainen kuvittaja ja animaattori.
Rengassähkörausku

Rengassähkörausku (Diplobatis ommata) on pyörösähkörauskuihin kuuluva kalalaji. Lajia tavataan Tyynestämerestä. ==Koko ja ulkonäkö== Rengassähkörausku voi kasvaa suurimmillaan noin 25 cm pitkäksi. Ruumiinmuodoltaan laji on soikea ja litteä. Pään sivuilla on kaksi sähköelintä. Rengassähkörauskulla on kaksi selkäevää ja pyrstöevä on kolmiomainen. Kala on väriltään selästään harmahtavan ruskea. Ruumiissa on tummia täpliä ja keskellä ruumista on ruskeakeskustainen musta rengas. ==Levinneisyys ja elintavat== Rengassähkörauskua tavataan Meksikosta Ecuadoriin. Se elää usein kaivautuneena hiekka- tai sorapohjaan. Lajin ravintoa ovat kalat, äyriäiset ja madot. Rengassähkörausku on vivipaarinen. ==Lähteet== Luokka:Rauskut
Bhaiaji Superhit

Bhaiaji Superhit (suom. ”Veli, superhitti”) on vuonna 2018 ensi-iltansa saanut intialainen hindinkielinen toimintakomediaelokuva, jonka on ohjannut Neeraj Pathak. Pääosia näyttelevät Sunny Deol, Preity Zinta, Arshad Warsi, Amisha Patel ja Shreyas Talpade. Elokuvassa esiintyy myös Viivi Altonen. == Juoni == Roisto yrittää voittaa vaimonsa takaisin tekemällä elokuvan heidän rakkaustarinastaan. == Näyttelijät == == Soundtrack == == Vastaanotto == Box Office India julisti Bhaiaji Superhitin ”katastrofiksi”. == Lähteet == == Aiheesta muualla == * Luokka:Vuoden 2018 intialaiset elokuvat Luokka:Hindinkieliset elokuvat Luokka:Intialaiset komediaelokuvat Luokka:Intialaiset toimintaelokuvat
National Historic Site

National Historic Site (NHS) on virallisesti tunnustettu suojeltu alue Yhdysvalloissa, jolla on erityinen kansallinen historiallinen merkitys. National Historical Park (NHP) on alue, joka on tyypillisesti yksittäistä kiinteistöä tai rakennusta laajempi alue ja siihen kuuluu sekoitus historiallisia ja myöhempiä rakenteita, sekä toisinaan merkittäviä piirteitä luonnossa. Vuoden 2022 alussa Yhdysvalloista löytyi 62 National Historic Site aluetta sekä 83 National Historical Park aluetta. Useimpia näistä alueista hallinnoi yhdysvaltalainen hallintoelin National Park Service (NPS). == Aiheesta muualla == *Englanninkielisen Wikipedian artikkelista löytyy lista NHS ja NPS alueista. *
Eritrean ortodoksinen kirkko

Eritrean ortodoksinen kirkko eli Eritrean ortodoksinen tewahedo-kirkko on Eritrean suurin kirkkokunta. Se kuuluu orientaaliortodoksisiin kirkkoihin, jotka erosivat tai erotettiin vuoden 451 Khalkedonin kirkolliskokouksen yhteydessä muista kirkoista (jotka sittemmin jakaantuivat katoliseen ja ortodoksisiin kirkkoihin). Kirkkoon kuuluvat orientaaliortodoksit muodostavat noin puolet Eritrean väestöstä. Suurin osa kirkon jäsenistä kuuluu Eritrean tigrinja-kansaan. Eritrea itsenäistyi Etiopiasta 24. toukokuuta 1993. Tuolloin maan ortodoksinen väestö muodosti yhden hiippakunnan Etiopian ortodoksisen kirkon sisällä. Heinäkuussa 1993 Eritrean ortodoksit vetosivat Aleksandrian koptilais-ortodoksisen kirkon paavi Shenouda III:een Etiopian ortodoksisesta kirkosta erottamiseksi ja autokefaalisen aseman saamiseksi. Syyskuun alussa 1993 Etiopian patriarkka Paulos ja Asmaran arkkipiispa Filippos hyväksyivät yhdessä kirkkojen erottamisen. Myöhemmin syyskuussa 1993 koptilais- ortodoksinen pyhä synodi vastasi myönteisesti Eritrean pyyntöön. Helmikuussa 1994 Etiopian ja Eritrean kirkot allekirjoittivat sopimuksen, jossa vahvistettiin molempien kirkkojen autokefaalinen asema. Eritrean ja Etiopian vuosina 1998-2000 käymän sodan ja jatkuvien jännitteiden vuoksi kirkkojen väliset suhteet ovat kuitenkin pysyneet kireinä. ==Lähteet== == Aiheesta muualla == Luokka:Kristinusko Eritreassa Luokka:Orientaaliortodoksinen kirkko
Fort Laramie

Fort Laramie voi tarkoittaa: *Fort Laramie National Historic Site, suojeltu alue Yhdysvalloissa Wyomingin osavaltiossa, jolla sijaitsi kuuluisa 1800-luvun kauppapaikka ja Yhdysvaltain maavoimien linnoitus *Fort Laramie (kaupunki), kaupunki lähellä historiallisen linnoituksen aluetta *Fort Laramie (radio- ohjelma), CBS Radion vuoden 1956 radio-ohjelma *Fort Laramien sopimus (1851) *Fort Laramien sopimus (1868) *Revolt at Fort Laramie, vuoden 1957 elokuva
Bavaria Yachts

Bavaria Yachts on saksalainen veneenvalmistaja. Sen tuotantolaitokset ovat Giebelstadtissa lähellä Würzburgia. Se työllistää noin 550 henkeä ja valmistaa vuodessa noin 450 venettä. Bavaria on valmistanut purjeveneitä vuodesta 1978 ja moottoriveneitä vuodesta 2001. Se kävi lähellä konkurssia, mutta vuonna 2018 yritys muutti strategiaansa, luopui luksusveneistä ja päätti keskittyä edullisten veneiden sarjatuotantoon. Yritys valmistaa pääasiassa 10-20 metriä pitkiä veneitä. Bavaria on Suomen yleisimpiä purjevenemerkkejä, vuonna 2016 Suomessa oli rekisterissä 671 Bavariaa. == Lähteet == == Aiheesta muualla == * https://www.bavariayachts.com Luokka:Veneenvalmistajat
Fort Laramie National Historic Site

Fort Laramie National Historic Site on suojeltu alue Yhdysvalloissa Wyomingin osavaltiossa, jolla sijaitsi kuuluisa 1800-luvun kauppapaikka ja Yhdysvaltain maavoimien linnoitus. Se sijaitsee Laramie-joen ja North Platte-joen yhtymäkohdassa. Linnoistus perustettiin Fort William nimellä 1830-luvulla yksityiseksi kauppapaikaksi. Vuonna 1849 Yhdysvaltain maavoimat osti linnoituksen. Se tunnettiin jonkin aikaa myös nimellä Fort John, kunnes nimeksi vakiintui Fort Laramie. Jäljellä olevia rakennuksia ja historiallisia jäänteitä ylläpitää yhdysvaltalainen hallintoelin National Park Service . == Kuvia == Tiedosto:Fort_Laramie_NHS-Gate.jpg|Fort Laramie National Historic Site Tiedosto:Alfred_Jacob_Miller_-_Fort_Laramie_-_Walters_37194049.jpg|Fort William (nimi, jolla Fort Laramie aluksi tunnettiin) ajalta ennen vuotta 1840. Maalauksen on maalannut ulkomuistista jälkikäteen taiteilija Alfred Jacob Miller ==Katso myös== * National Historic Site * Fort Laramien sopimus (1851) * Fort Laramien sopimus (1868) Luokka:Wyoming Luokka:National Register of Historic Places
Fort Laramie (kunta)

Fort Laramie on kunta (town) Goshenin piirikunnassa Wyomingin osavaltiossa osavaltiossa Yhdysvalloissa. Yhdysvaltain väestönlaskentaviraston mukaan kunnan väkiluku oli vuoden 2010 väestönlaskennassa 230. Kunta on nimetty historiallisen Fort Laramien mukaan, joka oli aikanaan tärkeä pysähdyspaikka, sekä tunnettu linnoitus ja paikka sopimusten allekirjoittamiselle. Linnoituksen jäänteet sijaitsevat kunnan lounaispuolella North Platte-joen toisella puolella Laramie-joen suulla. Fort Laramie sijaitsee koordinaateissa (42.213233, -104.517123). Yhdysvaltain väestönlaskentaviraston mukaan kunnan kokonaispinta-ala on . == Kuvia == Tiedosto:Fort Laramie, WY.jpg|Kuva kunnasta Tiedosto:Fort-Laramie-Sign.jpg|Kyltti Fort Laramieen johtavalla tiellä ==Lähteet== Luokka:Wyomingin kunnat
Alfred Jacob Miller

Alfred Jacob Miller (2. tammikuuta 1810 – 26. kesäkuuta 1874) oli yhdysvaltalainen kuvataiteilija, joka tunnetaan parhaiten hänen maalauksistaan turkispyytäjistä ja Amerikan alkuperäiskansoista läntisissä Yhdysvalloissa. Hän maalasi myös useita muotokuvia ja muita maalauksia Baltimoressa ja lähiseuduilla 1800-luvun puolivälissä. == Maalauksia == Tiedosto:Old Bill Williams.jpg|Old Bill Williams (Rocky Mountains Trapper), 1839 Tiedosto:The Trapper's Bride.jpg|Bartering for a Bride (The Trapper’s Bride), 1845, Eiteljorgin museo Tiedosto:Alfred Jacob Miller - The Lake Her Lone Bosom Expands to the Sky.jpg|The Lake Her Lone Bosom Expands to the Sky, 1850, Dallasin taidemuseo Tiedosto:Alfred Jacob Miller - Camp Scene (Sioux) - Walters 37194064.jpg|Camp Scene (Sioux), 1858–1860, Waltersin taidemuseo Tiedosto:Alfred Jacob Miller - Yell of Triumph - Walters 371940151.jpg|Yell of Triumph, 1858-1860, Waltersin taidemuseo Tiedosto:Alfred Jacob Miller, American (1810–1874). 'War Path'.jpg|War Path, vuosi ei tiedossa Tiedosto:Alfred Jacob Miller - "Big Bowl" ( A Crow Chief) - Walters 37194015.jpg|Big Bowl (A Crow Chief), 1858–1860, Waltersin taidemuseo Tiedosto:Alfred_Jacob_Miller_-_Breaking_up_Camp_at_Sunrise_- _Walters_371940142.jpg|Breaking up Camp at Sunrise, 1858–1860, Waltersin taidemuseo Tiedosto:Alfred Jacob Miller - Our Camp - Walters 371940177.jpg|Our Camp, 1858–1860, Waltersin taidemuseo Tiedosto:Alfred Jacob Miller - Fort Laramie - Walters 37194049.jpg|Fort Laramie, 1858–1860, Waltersin taidemuseo ==Katso myös== * Fort Laramie National Historic Site, johon liittyy Alfred Jacob Millerin maalaus Fort Laramie ==Aiheesta muualla== * Alfred Jacob Millerin käsikirjoitus ja luonnoksia, ajoittamattomia ja 1837 (englanniksi) Luokka:Vuonna 1810 syntyneet Luokka:Vuonna 1874 kuolleet Luokka:Yhdysvaltalaiset taidemaalarit
Robert Storm Petersen

Robert Storm Petersen (19. syyskuuta 1882 Kööpenhamina – 6. maaliskuuta 1949 Frederiksberg) oli tanskalainen pilapiirtäjä, kuvataiteilija, sarjakuvantekijä, näyttelijä ja kirjailija, joka oli suosittu varsinkin pohjoismaissa. Hänet tunnettiin myös nimimerkillä Storm P. Storm Petersenin pidetään usein tanskalaisen huumorin ja omalaatuisuuden ilmentymänä. Taiteilijana hän oli itseoppinut, ja hänet tunnetaan parhaiten humoristisista sanomalehtisarjakuvistaan, joista suurin osa julkaistiin Berlingske Tidende -lehdessä, jossa hänellä oli myös vakituinen kolumnipalsta Dagens Flue vuosina 1939–1949. Storm P. piirsi myös muihin lehtiin, muun muassa Klods-Hansiin ja Extrabladetille sekä ruotsalaisille Vecko-Journalenille ja Söndags-Nisselle. Storm Petersenin pilakuvat ovat pieniä mustavalkoisia piirroksia, joiden ohessa on yleensä pohtimaan haastava arvoituksellinen teksti. Piirroksissa on toisinaan hulvatonta huumoria ja leikkisyyttä, mutta synkkää satiiriakin. Piirroksissa esiintyy lisäksi Storm Petersenin keksimiä omalaatuisia vekottimia. Storm P. oli myös tanskalaisen sarjakuvan ja piirrosanimaation uranuurtaja. Hän piirsi Tanskan ensimmäisen sarjakuvan De tre smaa Mænd eli Kolme pientä miestä (1913–1943). Hänen tunnetuin sarjakuvansa on Peter ja Ping (1921–1948), josta tuli erittäin suosittu myös ulkomailla. Sarjakuvan päähenkilöt ovat knallihattua pitävä Peter Vimmelskaft ja hänen tyylikkäästi pukeutunut pingviininsä, Ping. Ensimmäiset animaatioelokuvansa Storm Petersen teki vuonna 1920. Monipuolinen Storm Petersen toimi myös taidemaalarina. Storm P:n maalasi sekä öljyväreillä tai akvarelleilla ja käytti usein voimakkaita värejä. Aiheet olivat sekä humoristisia että filosofisia. Hänen tunnetuimpia maalauksiaan on akvarelli ”Nuorallatanssi”, joka kuvaa kehdon ja haudan välille viritetyllä köydellä tasapainoilevaa hymyilevää klovnia. Storm Petersen sai taiteeseensa vaikutteita Edvard Munchilta, Ivar Aroseniukselta ja Paul Kleeltä. Tämän lisäksi Storm P. oli näyttelijä. Hän esiintyi useassa teatterissa sekä Kööpenhaminan kabareissa ja muutamissa varhaisissa tanskalaisissa mykkäelokuvissa. Tunnetuimpia elokuvista ovat En moderne Søhelt (1907), Kamelianainen (1907) ja Jernmixturen (1920). Frederiksbergin Storm P. -museossa on nykyisin laajin Storm Petersenin tuotannon, päiväkirjojen ja valokuvien kokoelma. == Teoksia == Kuva: Robert Storm Petersen - Tegneseriestribe med De tre små mænd og nummermanden (1).png|Kolme pientä miestä ja numeromies. Kuva: Peter og Ping (1922, "Ingenting").jpg|Peter ja Ping -sarjakuvastrippi vuodelta 1922. Kuva: Tilbage til naturen - Storm P.jpg|Takaisin luontoon, akvarelli (1945) == Lähteet == Luokka:Tanskalaiset pilapiirtäjät Luokka:Tanskalaiset sarjakuvantekijät Luokka:Tanskalaiset taidemaalarit Luokka:Tanskalaiset näyttelijät Luokka:Vuonna 1882 syntyneet Luokka:Vuonna 1949 kuolleet
Valta (albumi)

Valta on Alamaailman Vasarat -yhtyeen studioalbumi, joka julkaistiin 24. huhtikuuta 2012. Albumi oli ehdolla vuoden etnoalbumiksi vuoden 2013 Emma- gaalassa. Albumi jäi yhtyeen viimeiseksi. == Kappaleet == # https://web.archive.org/web/20130712064545/http://vasarat.com/valta/ # # # # # # # # == Arvostelut == * Soundi: ALAMAAILMAN VASARAT: Valta Viitattu 3.7.2022. == Lähteet == Luokka:Vuoden 2012 albumit Luokka:Suomalaiset albumit
Inge Brück

Inge Brück (s. 12. lokakuuta 1936) on saksalainen laulaja. Brück aloitti uransa Erwin Lehnin tanssiorkesterissa. Brück levytti ensimmäisen hittinsä Peter, komm heut' abend zum Hafen vuonna 1957. Brück edusti Saksaa Eurovision laulukilpailussa 1967 kappaleella Anouschka ja sijoittui kilpailussa jaetulle seitsemännelle sijalle 17 kilpailijan joukosta. Euroviisuedustuksensa jälkeen Brück toimi näyttelijänä ja näytteli esimerkiksi tv-sarjoissa Hilfe, wir bauen (1968) ja Miss Molly Mill (1970). ==Diskografia== ===Albumithttps://www.discogs.com/artist/1000459-Inge-Br%C3%BCck=== *Ich Glaube An Das Wunder (1975) *Musical Time (1975) *Ich Bin Der Weg (1980) *Zwischen Himmel Und Erde (1980) *A Personal Note (1980) *Live In Concert (1982) *Ave Von Medjugorje (1996, levytetty Katja Ebsteinin kanssa) ==Lähteet== Luokka:Saksalaiset laulajat Luokka:Saksan euroviisuedustajat Luokka:Vuoden 1967 euroviisuedustajat Luokka:Vuonna 1936 syntyneet Luokka:Elävät henkilöt
Shimonosekin aseman joukkomurha

Shimonosekin aseman joukkomurha oli verilöyly, joka tapahtui Shimonosekissa Japanissa 29. syyskuuta 1999. Yasuaki Uwabe, 35-vuotias entinen arkkitehti, ajoi autolla Shimonosekin asemalle ja puukotti sitten sattumanvaraisesti ohikulkijoita tappaen viisi ihmistä ja haavoittaen kymmentä muuta ennen kuin heidät pidätettiin tapahtumapaikalla. Uwabe tuomittiin kuolemaan vuonna 2002 ja teloitettiin vuonna 2012. Luokka:Joukkosurmat Luokka:Rikokset Japanissa Luokka:Vuoden 1999 rikokset
Viktor Smyrnov

Viktor Serhijovytš Smyrnov (s. 2. elokuuta 1986 Donetsk, Ukrainan SNT) on ukrainalainen uimari ja paralympiavoittaja, joka kilpailee S11-, SB11- ja SM11-vammaisluokassa. Smyrnov on näkövmmainen. Hän on suorittanut immateriaalioikeuden maisterintutkinnon. Smyrnov on voittanut kesäparalympialaisissa kuusi kultamitalia, kolme hopeamitalia ja viisi pronssimitalia. IPC:n uinnin maailmanmestaruuskilpailuissa hän on voittanut kuusi kultamitalia, seitsemän hopeamitalia ja viisi pronssimitalia. Vuonna 2004 Smyrnoville myönnettiin Ukrainan sankarin arvonimi. == Lähteet == Luokka:Vuonna 1986 syntyneet Luokka:Elävät henkilöt Luokka:Ukrainalaiset uimarit
Tamanin satama

Tamanin satama (, LOCODE: RUTAM) on Tamanin niemimaan etelärannalla Mustanmeren koillisosissa sijaitseva, hallinnollisesti Venäjän Krasnodarin aluepiiriin Temrjukin piiriin kuuluva merisatama. Satama sijaitsee strategisesti edullisella paikalla Kertšinsalmen suulla. Sataman toiminta käynnistettiin virallisesti vuonna 2009. Tamanin satamaa laajennettiin ja kehitettiin pitkin 2010-lukua. Satamaa on laajennettu myös 2020-luvulle tultaessa. ==Sataman rahtimäärät== Taman nousi vuonna 2021 rahtimäärältään Venäjän toiseksi suurimmaksi Mustanmeren kauppasatamista. Tamanin sataman vuosittainen rahtimäärä: vuosi 2012 2013 2014 2015 2016 2017 2018 2019 2020 2021 1-5/2022 miljoonaa tonniaESIMO - Venäjän valtion yhtenäinen valtameritietojärjestelmä - Novorossijsk - Gruzoobort porta Novorossijsk 2,2 9,5 10,2 12,3 13,5 14,9 14,1 15,0 22,0 35,8 17,1 == Lähteet== ==Aiheesta muualla== *Tamanin satama OpenSeaMapin merikartalla (map.openseamap.org) Luokka:Venäjän satamat Luokka:Mustameri Luokka:Krasnodarin aluepiiri
Huron-jääkausi

Huron-jääkausi oli noin 200 miljoonaa vuotta kestänyt jääkausi 2,4–2,2 miljardia vuotta sitten. Huron-jääkausi oli ensimmäinen suuri jääkausi maapallolla. Siihen kuului arviolta kolme erillistä jäätiköitymisvahetta. Jääkausi päättyi, kun mantereet ajautuivat napa-alueelta lämpimämmille seuduille. Seuraavaa jääkautta saatiin odottaa yli miljardi vuotta. Huron- jääkauden aikaista mannerten sijaintia ei tiedetä tarkasti. Jääkaudesta on löydetty todisteita Pohjois-Amerikasta suuren Yläjärven ympäristön kivistä ja myös esimerkiksi Suomesta, Pohjois-Karjalan Kontiolahden Urkkavaarasta. Todisteiden perusteella jäätikön leveys oli vähintään 2 000 kilometriä. == Lähteet == Luokka:Jääkaudet
Hallberg-Rassy

Hallberg-Rassy on ruotsalainen purjevenevalmistaja, jonka pääkonttori ja tehdas on Ellösissä. Se syntyi kahden telakan yhdistyessä. Harry Hallbergin (1914–1997) vuonna 1943 perustaman puuveneveistämönä alkaneen yrityksen muuttaessa suurempiin tiloihin vuonna 1965 Christoph Rassy (1934–2021) perusti oman telakan Hallbergin entisiin tiloihin. He olivat kilpailijoita seitsemän vuoden ajan, sitten Hallberg jäi eläkkeelle ja myi yrityksensä Rassylle. Harry Hallberg oli edelläkävijä lasikuidun käyttämisessä veneiden runkomateriaalina. Hallberg-Rassyn veneillä on selkeä brändi: ne ovat laadukkaita pitkien matkojen purjehdukseen tarkoitettuja veneitä, joissa on mukava majoittua. == Lähteet == == Aiheesta muualla == * Luokka:Veneenvalmistajat
Léon Marchand

Léon Marchand (s. 17. toukokuuta 2002 Toulouse) on ranskalainen uinnin nelinkertainen olympiavoittaja ja viisinkertainen maailmanmestari, joka on parhaimmillaan seka- ja perhosuinneissa mutta on voittanut olympiakultaa myös rintauinnissa. Marchand saavutti nuorten EM-kilpailuissa pronssia 200 metrin rintauinnissa ja 400 metrin sekauinnissa 2019. Nuorten MM-kilpailuissa hän sai samana vuonna pronssia 400 metrin sekauinnissa. Saman vuoden lyhyen radan EM- kilpailuissa hän oli 400 metrin sekauinnissa kahdeksas. Vuodelle 2021 siirretyissä Tokion olympialaisissa hän sijoittui 400 metrin sekauinnissa kuudenneksi, 200 metrin perhosuinnissa 14:nneksi ja 200 metrin sekauinnissa 18:nneksi. Marchand voitti Budapestissa 2022 maailmanmestaruuden 200 metrin sekauinnissa ennätysajallaan 1.55,22 ja 400 metrin sekauinnissa euroopanennätysajalla 4.04,28 sekä sai 200 metrin perhosuinnissa hopeaa ennätyksellään 1.53,37. Fukuokan MM-kilpailuissa 2023 hän voitti maailmanmestaruuden 200 metrin perhosuinnissa ajalla 1.52,43, 200 metrin sekauinnissa euroopanennätysajalla 1.54,82 ja 400 metrin sekauinnissa maailmanennätyksellä 4.02,50. Pariisin olympialaisissa 2024 Marchand voitti ensimmäisen olympiakultansa 400 metrin sekauinnissa olympiaennätyksellä 4.02,95. Kolme päivää myöhemmin hän voitti saman illan aikana 200 metrin perhosuinnin olympia- ja Ranskan-ennätyksellä 1.51,21 ja 200 metrin rintauinnin olympia- ja Euroopan-ennätyksellä 2.05,85. Hän otti neljännen kultamitalinsa 200 metrin sekauinnissa olympia- ja Euroopan-ennätyksellä 1.54,06, millä hän jäi vain 0,06 sekunnin päähän Ryan Lochten maailmanennätyksestä. Hän saavutti pronssia 4 × 100 metrin sekauintiviestissä, jossa hän ui rintauintiosuuden. == Lähteet == Luokka:Ranskalaiset uimarit Luokka:Ranskalaiset olympiavoittajat Luokka:Vuonna 2002 syntyneet Luokka:Elävät henkilöt
Svetlana Kolesnitšenko

Svetlana Kolesnitšenko (, s. 20. syyskuuta 1993 Hatsina) on venäläinen taitouimari, olympiavoittaja, maailman- ja euroopanmestari. Hän on voittanut urallaan kolme olympiakultaa: joukkuekilpailusta Rio de Janeiron olympialaisissa 2016 sekä pari- ja joukkueuinnissa Tokion olympialaisissa 2020. Hän on myös moninkertainen maailman- ja Euroopanmestari. ==Lähteet== Luokka:Venäläiset taitouimarit Luokka:Venäläiset olympiavoittajat Luokka:Vuonna 1993 syntyneet Luokka:Elävät henkilöt
Vermontin rikosseuraamuslaitos

Vermontin rikosseuraamuslaitos (, lyh. VDOC) on Vermontin osavaltionhallinnon virasto, joka vastaa osavaltion vankila- ja ehdonalaisjärjestelmien toiminnasta. Se myös toimii neuvoa-antavana elimenä rikollisuuden ja nuorisorikollisuuden ehkäisemisessä. Sen päämaja sijaitsee Waterburyn kunnassa. Kuvernööri Phil Scott nimitti viraston nykyisen pääjohtajan Nicholas Demlin tehtävään marraskuussa 2021. == Lähteet == == Aiheesta muualla == Viraston kotisivut Rikosseuraamuslaitos
Henriette Kjær

Henriette Kjær (s. 3. toukokuuta 1966 Aarhus) on tanskalainen konservatiivisen kansanpuolueen poliitikko. Hän on istunut kansankäräjillä vuosina 1994–2011 ja toiminut Tanskan sosiaali- ja tasa-arvoministerinä vuosina 2001–2004 sekä perhe- ja kuluttajaministerinä 2004–2005. ==Lähteet== ==Aiheesta muualla== * Henriette Kjær Tanskan kansankäräjien verkkosivuilla Luokka:Tanskan ministerit Luokka:Vuonna 1966 syntyneet Luokka:Elävät henkilöt
J. K. Rowlingin velhomaailma

J. K. Rowlingin velhomaailma on Harry Potter- ja Ihmeotukset-elokuvasarjojen muodostama mediajatkumo. Se on kaikkein neljänneksi eniten tuottanein elokuvasarja 9,6 miljardin dollarin kokonaistuotolla. Ihmeotukset sijoittuu aikaan ennen Harry Potteria. Kuitenkin Harry Potter -elokuvasarja on Ihmeotukset-elokuvasarjan edeltäjä. == Harry Potter == Harry Potter -elokuvasarjan päähenkilö on sarjan nimessäkin oleva Harry Potter (Daniel Radcliffe), joka kavereidensa kanssa yrittää löytää ja tuhota kaikki lordi Voldemortin (Ralph Fiennes) hirnyrkit. Voldemort on paha ja yksi mahtavimmista velhoista. Kun Harry Potter yrittää elokuvasarjassa löytää ja tuhota Voldemortin hirnyrkit, tämä yrittää tappaa hänet jo ennen uudelleen nousuaan. === Elokuvat === Elokuva Julkaisupäivä Ohjaaja Käsikirjoittaja Tuottaja(t) Säveltäjä Kesto Romaani Harry Potter ja viisasten kivi 16. marraskuuta 2001 Chris Columbus Steve Kloves David Heyman John Williams 152 min Harry Potter ja viisasten kivi (1997) Harry Potter ja salaisuuksien kammio 15. marraskuuta 2002 155 min Harry Potter ja salaisuuksien kammio (1998) Harry Potter ja Azkabanin vanki 31. toukokuuta 2004 Alfonso Cuarón David Heyman, Chris Columbus ja Mark Radcliffe 141 min Harry Potter ja Azkabanin vanki (1999) Harry Potter ja liekehtivä pikari 18. marraskuuta 2005 Mike Newell David Heyman Patrick Doyle 157 min Harry Potter ja liekehtivä pikari (2000) Harry Potter ja Feeniksin kilta 11. heinäkuuta 2007 David Yates Michael Goldenberg David Heyman ja David Barron Nicholas Hooper 132 min Harry Potter ja Feeniksin kilta (2003) Harry Potter ja puoliverinen prinssi 17. heinäkuuta 2009 Steve Kloves 153 min Harry Potter ja puoliverinen prinssi (2005) Harry Potter ja kuoleman varjelukset, osa 1 17. marraskuuta 2010 David Heyman, David Barron ja J. K. Rowling Alexandre Desplat 146 min Harry Potter ja kuoleman varjelukset (2007) Harry Potter ja kuoleman varjelukset, osa 2 13. heinäkuuta 2011 130 min Kaikki 8 elokuvaa Kaikki 8 elokuvaa Kaikki 8 elokuvaa Kaikki 8 elokuvaa Kaikki 8 elokuvaa Kaikki 8 elokuvaa 1 166 min == Ihmeotukset == Ihmeotukset- elokuvasarjan päähenkilö on Lisko Scamander (Eddie Redmayne), joka Albus Dumbledoren (Jude Law) ja muiden kavereidensa kanssa yrittää kukistaa Gellert Grindelwaldin (Johnny Depp ja Mads Mikkelsen), joka lordi Voldemortin tavoin on paha ja yksi mahtavimmista velhoista. === Elokuvat === Elokuva Julkaisupäivä Ohjaaja Käsikirjoittaja Tuottaja Kesto Ihmeotukset ja niiden olinpaikat 18. marraskuuta 2016 David Yates J. K. Rowling David Heyman, J. K. Rowling, Steve Kloves ja Lionel Wigram 133 min Ihmeotukset: Grindelwaldin rikokset 16. marraskuuta 2018 134 min Ihmeotukset: Dumbledoren salaisuudet 15. huhtikuuta 2022 J. K. Rowling ja Steve Kloves David Heyman, J. K. Rowling, Steve Kloves, Lionel Wigram ja Tim Lewis 142 min Elokuvasarjaan oli tarkoitus tehdä myös neljäs ja viides elokuva, mutta ne peruttiin kolmannen elokuvan heikon taloudellisen menestyksen vuoksi. == Huomautukset == == Lähteet ==
Luettelo Alabaman piirikunnista

Tämä on luettelo Alabaman osavaltion piirikunnista. Alabamassa on 67 piirikuntaa. Piirikunta Hallintokeskus Perustettu Autaugan piirikunta Prattville 1818 Baldwinin piirikunta Bay Minette 1809 Barbourin piirikunta Clayton 1832 Bibbin piirikunta Centreville 1818 Blountin piirikunta Oneonta 1818 Bullockin piirikunta Union Springs 1866 Butlerin piirikunta Greenville 1819 Calhounin piirikunta Anniston 1832 Chambersin piirikunta La Fayette 1832 Cherokeen piirikunta Centre 1836 Chiltonin piirikunta Clanton 1868 Choctawin piirikunta Butler 1847 Clarken piirikunta Grove Hill 1812 Clayn piirikunta Ashland 1866 Cleburnen piirikunta Heflin 1866 Coffeen piirikunta Elba, Enterprise 1841 Colbertin piirikunta Tuscumbia 1867 Conecuhin piirikunta Evergreen 1818 Coosan piirikunta Rockford 1832 Covingtonin piirikunta Andalusia 1821 Crenshaw’n piirikunta Luverne 1866 Cullmanin piirikunta Cullman 1877 Dalen piirikunta Ozark 1824 Dallasin piirikunta Selma 1818 DeKalbin piirikunta Fort Payne 1836 Elmoren piirikunta Wetumpka 1866 Escambian piirikunta Brewton 1868 Etowahin piirikunta Gadsden 1866 Fayetten piirikunta Fayette 1824 Franklinin piirikunta Russellville 1818 Genevan piirikunta Geneva 1868 Greenen piirikunta Eutaw 1819 Halen piirikunta Greensboro 1867 Henryn piirikunta Abbeville 1819 Houstonin piirikunta Dothan 1903 Jacksonin piirikunta Scottsboro 1819 Jeffersonin piirikunta Birmingham 1819 Lamarin piirikunta Vernon 1867 Lauderdalen piirikunta Florence 1818 Lawrencen piirikunta Moulton 1818 Leen piirikunta Opelika 1866 Limestonen piirikunta Athens 1818 Lowndesin piirikunta Hayneville 1830 Maconin piirikunta Tuskegee 1832 Madisonin piirikunta Huntsville 1808 Marengon piirikunta Linden 1818 Marionin piirikunta Hamilton 1818 Marshallin piirikunta Guntersville 1836 Mobilen piirikunta Mobile 1812 Monroen piirikunta Monroeville 1815 Montgomeryn piirikunta Montgomery 1816 Morganin piirikunta Decatur 1818 Perryn piirikunta Marion 1819 Pickensin piirikunta Carrollton 1820 Piken piirikunta Troy 1821 Randolphin piirikunta Wedowee 1832 Russellin piirikunta Phenix City 1832 Shelbyn piirikunta Columbiana 1818 St. Clairin piirikunta Ashville, Pell City 1818 Sumterin piirikunta Livingston 1832 Talladegan piirikunta Talladega 1832 Tallapoosan piirikunta Dadeville 1832 Tuscaloosan piirikunta Tuscaloosa 1818 Walkerin piirikunta Jasper 1823 Washingtonin piirikunta Chatom 1800 Wilcoxin piirikunta Camden 1819 Winstonin piirikunta Double Springs 1850 == Aiheesta muualla == * Alabama
Kuopion tuomiorovastikunta

Kuopion tuomiorovastikunta on Pohjois-Savossa sijaitseva Kuopion hiippakunnan rovastikunta. Kuopion tuomiorovastikunnan lääninrovastina toimii Siilinjärven kirkkoherra Olli Kortelainen. == Seurakunnat == Lista Kuopion tuomiorovastikuntaan kuuluvista seurakunnista: * Kuopion tuomiokirkkoseurakunta * Männistön seurakunta * Alavan seurakunta * Puijon seurakunta * Kallaveden seurakunta * Järvi-Kuopion seurakunta * Siilinjärven seurakunta == Lähteet == Luokka:Kuopion hiippakunta Luokka:Suomen evankelis- luterilaiset rovastikunnat
Bagheriankoira

Bagheriankoira (Cirneco di Bagheria) on sukupuuttoon kuollut sisilialainen koirarotu. == Ulkonäkö == Bagheriankoira muistutti kokonsa puolesta faaraokoiraa.Canton, Mario. Levrieri e segugi primitivi, s. 321. Antonio Crepaldi Editore, 2012: Porto Viro, Italia. == Alkuperä == Eri puolilla Sisiliaa on hieman erilainen maasto ja erilaiset olosuhteet, minkä takia Cataniassa, lähellä Etnaa, suosittiin pienempiä ja kevyempiä koiria – nykyisiä etnankoiria. Vastaavasti saaren länsiosissa kehittyi bagheriankoira. Rotu suhtautui vieraisiin varautuneesti, ja sen vuoksi sitä käytettiinkin paitsi metsästykseen, myös vahtikoirana. == Lähteet == Luokka:Sisilialaiset koirarodut Luokka:Sukupuuttoon kuolleet koirarodut Luokka:Alkukantaiset koirat
Allen (Kentucky)

Allen on kaupunki Yhdysvalloissa Kentuckyn osavaltiossa. Siellä oli vuoden 2020 väestönlaskennan mukaan 182 asukasta. Kymmenen vuotta aiemmin asukkaita oli ollut 193. Allen sijaitsee Levisa Forkin ja Beaver Creekin risteyskohdassa. Alue asutettiin todennäkäisesti 1800-luvun alussa, ja kaupunki alkoi kehittyä Chesapeake and Ohio -rautatien aseman ympärille. Asema avattiin 1904–1905. Kunanllishallinnon Allen sai 1913. Paikkakunta tunnettiin alkuun nimellä Beaver Creek, mutta se nimettiin 1936 Alleniksi ilmeisesti sen varhaisen asukkaan T. J. Allenin mukaan. Levisa Forkin ylittänyt silta avattiin 1937, ja sen jälkeen paikkakunnan uudet asukkaat ovat asettuneet erityisesti joen itäpuolelle asuinalueelle, jota kutsutaan New Alleniksi. == Lähteet == Luokka:Kentuckyn kaupungit
Iisalmen rovastikunta

Iisalmen rovastikunta on Pohjois-Savossa sijaitseva Kuopion hiippakunnan rovastikunta. Iisalmen rovastikunnan lääninrovastina toimii Nilakan kirkkoherra Arto Penttinen. == Seurakunnat == Iisalmen rovastikuntaan kuuluvat seuraavat seurakunnat: * Iisalmen seurakunta * Lapinlahden–Varpaisjärven seurakunta * Sonkajärven seurakunta * Nilakan seurakunta * Rautavaaran seurakunta * Kiuruveden seurakunta * Vieremän seurakunta == Lähteet == Luokka:Kuopion hiippakunta Luokka:Suomen evankelis-luterilaiset rovastikunnat
Rautalammin rovastikunta

Rautalammin rovastikunta on Pohjois-Savossa sijaitseva Kuopion hiippakunnan rovastikunta. Rautalammin rovastikunnan lääninrovastina toimii Varkauden kirkkoherra Jarkko Piippo. == Seurakunnat == Lista Rautalammin rovastikuntaan kuuluvista seurakunnista: * Leppävirran seurakunta * Varkauden seurakunta * Joroisten seurakunta * Rautalammin seurakunta * Suonenjoen seurakunta * Niiniveden seurakunta == Lähteet == Luokka:Kuopion hiippakunta Luokka:Suomen evankelis-luterilaiset rovastikunnat
Joensuun rovastikunta

Joensuun rovastikunta on Pohjois-Karjalassa sijaitseva Kuopion hiippakunnan rovastikunta. Joensuun rovastikunnan lääninrovastina toimii Nurmeksen kirkkoherra Markus Kontiainen. == Seurakunnat == Lista Joensuun rovastikuntaan kuuluvista seurakunnista: * Joensuun seurakunta * Pielisensuun seurakunta * Rantakylän seurakunta * Vaara-Karjalan seurakunta * Enon seurakunta * Pyhäselän seurakunta * Liperin seurakunta * Outokummun ja Polvijärven seurakunta * Kontiolahden seurakunta * Ilomantsin seurakunta * Nurmeksen seurakunta * Lieksan seurakunta * Juuan seurakunta * Kiteen seurakunta * Tohmajärven seurakunta == Lähteet == Luokka:Kuopion hiippakunta Luokka:Suomen evankelis-luterilaiset rovastikunnat
Kajaanin rovastikunta

Kajaanin rovastikunta on Kainuussa sijaitseva Kuopion hiippakunnan rovastikunta. Kajaanin rovastikunnan lääninrovastina toimii Puolangan kirkkoherra Hannes Seppänen. == Seurakunnat == Lista Kajaanin rovastikuntaan kuuluvista seurakunnista: * Kajaanin seurakunta * Paltamon seurakunta * Puolangan seurakunta * Suomussalmen seurakunta * Hyrynsalmen seurakunta * Kuhmon seurakunta * Sotkamon seurakunta == Lähteet == Luokka:Kuopion hiippakunta Luokka:Suomen evankelis-luterilaiset rovastikunnat